แบงก์ชาติฮ่องกงแทรกแซงตลาด FX ครั้งใหญ่สุดในรอบ 11 ปี - FINNOMENA
ธนาคารกลางฮ่องกง (HKMA) ได้เข้าแทรกแซงตลาดปริวรรตเงินตราครั้งใหญ่ที่สุดนับตั้งแต่เกิดวิกฤตการเงินโลกในปี 2552 ด้วยการเทขายสกุลเงินดอลลาร์ฮ่องกงตั้งแต่ต้นปี 2563 จนถึงขณะนี้
15 ต.ค. 2563

ธนาคารกลางฮ่องกง (HKMA) ได้เข้าแทรกแซงตลาดปริวรรตเงินตราครั้งใหญ่ที่สุดนับตั้งแต่เกิดวิกฤตการเงินโลกในปี 2552 ด้วยการเทขายสกุลเงินดอลลาร์ฮ่องกงตั้งแต่ต้นปี 2563 จนถึงขณะนี้
โดยมีเป้าหมายที่จะสกัดกั้นการแข็งค่าของดอลลาร์ฮ่องกง และยับยั้งการทำลายการผูกติดค่าเงินดอลลาร์ฮ่องกงกับดอลลาร์สหรัฐ
โดยแทรกแซงด้วยการเทขายดอลลาร์ฮ่องกงในปริมาณ 1.09 หมื่นล้านดอลลาร์ฮ่องกง (1.41 พันล้านดอลลาร์สหรัฐ) ส่งผลให้ยอดรวมการขายดอลลาร์ฮ่องกงของ HKMA ตั้งแต่ต้นปีจนถึงขณะนี้ เพิ่มขึ้นเป็น 2.306 แสนล้านดอลลาร์ฮ่องกง ซึ่งทำลายสถิติสูงสุดที่ 2.27 แสนล้านดอลลาร์ฮ่องกงที่เคยทำไว้ในปี 2558
ทั้งนี้นักวิเคราะห์กล่าวว่า เม็ดเงินต่างชาติไหลเข้าสู่ฮ่องกงจำนวนมากในปี 2563 เนื่องจากอัตราดอกเบี้ยที่อยู่ในระดับสูงเมื่อเทียบกับประเทศอื่นๆ นอกจากนี้ การที่บริษัทหลายแห่งเสนอขายหุ้นต่อสาธารณชนเป็นครั้งแรก (IPO) ในตลาดหุ้นฮ่องกง ซึ่งรวมถึงบริษัทแอนท์ กรุ๊ปนั้น ก็ยังเป็นอีกปัจจัยที่ทำให้ความต้องการดอลลาร์ฮ่องกงอยู่ในระดับสูง
ที่มา : https://www.straitstimes.com/business/economy/hong-kong-forex-intervention-hits-highest-since-2009-financial-crisis
แท็ก:
แชร์บทความ: